2022. március 8-án, kedden

18:00-kor a Díszteremben

OLDÁS-ÁLDÁS

címmel

VARGA KLÁRI

(Baltazár Színház)

monodrámáját láthatjuk.

*„Minden futásnak más illata van. És más története, és más tanulsága. … Igazi szenvedélyem futni, felfelé futni egy hegyre! Igen, ilyen egyszerűen! Futni felfelé! Fel, az égbe, ahol végtelen a tér és végtelen a fény! És futok, és azon tépelődöm, miközben egyenletes utazósebességre kapcsol a testem, hogy mit csináltam én eddig az életben?”*

A monodráma Árpád-házi Szent Margit életét dolgozza fel. Arra keresi a választ, hogy mi közünk lehet nekünk, ma élő embereknek egy az 1300-as években élt szent történetéhez. A narrátor negyvenhárom éves biológus, aki margitszigeti futásai közben saját lelkével és fájdalmával küzd, a helyét keresi a világban. Hogy veszteségei után miből lehet erőt, bátorságot meríteni, hogy mit jelent az életigenlés, és hogy miként válhat szabaddá, azt Szent Margit figurája tanítja meg neki.

**Szöveg:** Murakami Haruki, Kodolányi János, Krúdy Gyula, Szent Ágoston, Szent Margit-legenda, Esterházy Péter

Az előadásra belépővel lehet jönni (1000 Ft/fő), részvétéledet jelezd prefektusodnak!

**Minden érdeklődőt szeretettel hívunk és várunk!**